alexandrainst/scandi-wiki huggingface dataset:
Radikalt bokmål

Radikalt bokmål er ei nemning på den eine tradisjonen innan bokmålet, som står nær nynorsk og den dialektbaserte språktradisjonen i Noreg. Motsetninga til radikalt bokmål vert omtala som moderat bokmål, og står nær den danske språktradisjonen i Noreg. Radikale former vart innførte som valfrie former i 1917-rettskrivinga og mange radikale former vart obligatoriske i 1938. Radikalt bokmål møtte sterk og organisert motstand, særleg på 1950-talet, og har sidan slutten av 1950-talet vore på vikande front. Særleg reformene i bokmål i 1981 og 2005 fjerna mange radikale former og opna for fleire riksmålsformer.

Norsk språk
Guri

Guri, Gyri og Gyrid er kvinnenamn danna som dialektformer av Gudfrid. Dette namnet er sett saman av guð eller goð, 'gud', og fríðr, 'vakker'. Begge namna har namnedag den 6. mai.

Bruk 
Guri var mykje brukt som namn på jentebarn fødd i Noreg på 1700-talet og byrjinga av 1800-talet. Bruken gjekk stort sett nedover på heile 1900-talet, bortsett frå ein periode då det var noko meir brukt på 1940- og 1950-talet.

I 2009 var det 2 453 kvinner som heitte Guri i Noreg. 125 heitte Gyrid og 123 heitte Gyri.

Namneberarar 
 Gurid Almenningen (1892-1990), norsk politikar (Ap)
 Guri Stormoen (1901-1974), norsk skodespelar
 Guri Vesaas (f. 1939), norsk forlagsredaktør
 Guri B. Hagen (f. 1947), norsk barnebokforfattar
 Guri Egge (f. 1948), norsk operasongar
 Gyri Sørensen (f. 1951), norsk alpinist
 Guri Ingebrigtsen (f. 1952), norsk politikar (Ap)
 Guri Hjeltnes (f. 1953), norsk professor og historikar
 Guri Schanke (f. 1961), norsk artist
 Guri Johnson (f. 1961), norsk skodespelar
 Gyrid Listuen (f. 1961), norsk radiojournalist
 Guri Hetland (f. 1974), norsk langrennsløpar
 Gyrid Axe Øvsteng (f. 1974), norsk dramatikar
 Guri Solberg (f. 1976), norsk programleiar

Annan bruk 
 «guri» og «guri malla» er utrop danna som omskrivingar av «Gud og Maria».
 Guridalsnosi er eit fjell i Luster kommune i Indre Sogn.
 Gyrinosvatnet er ein innsjø i Buskerud.

Sjå og 
 Guro

Kjelder 
 Denne artikkelen bygger på «Guri» frå , den 5. mai 2009. 
 nordicnames.de

 

Kvinnenamn
Førenamn av norrønt opphav
Namn knytte til gudar
Namn knytte til eigenskapar
Paul Svedenborg

Paul Svedenborg () er ein norsk sjakkspelar som har vunne Noregsmeisterskapen i sjakk to gongar, i 1966 og 1967. Paul Svedenborg bur i Narvik og spelar for Narvik sjakklubb. Han deltok på det norske landslaget i sjakkolympiadane i 1964 i Tel Aviv og i 1968 i Lugano. 

Svedenborg sin spelestil er prega av aktivt spel, der han søker utvikling og rom, til prisen av materiell og/eller bondestruktur.

I opningsteori har Svedenborg fått ein variant oppkalla etter seg i Lettisk gambit. Etter 1.e4 e5 2.Sf3 f5 3.Lc4 fxe4 4.Sxe5 så har Svedenborg vist at 4...d5 er spelbart, og denne varianten ber no hans namn. Sjølv om trekket var kjent tidlegare, så viste Svedenborg at den svarte stillinga var haldbar etter 5.Dh5+ g6 6.Sxg6 hxg6 7.Dxg6+ Kd7, i staden for den gamle varianten Ke7.

Bakgrunnsstoff 
 Paul Svedenborg sitt ratingkort hos FIDE
 Artikkel om Paul Svedenborg  Tromsø sjakklubb si heimeside, skrive av Gunnar Berg Hanssen.
 Paul Svedenborg sine parti i Noreg hos NorBase
 Nokre av Paul Svedenborg sine parti hos www.chessgames.com

Fotnotar 

Norske sjakkspelarar
Noregsmeistrar i sjakk
Folk frå Narvik
Sjakkolympiadedeltakarar
Manuel Chrysoloras

Manuel Chrysoloras () eller Emmanuel Chrysoloras var ein bysantinsk skriftlærd, mest kjend for å ha gjort klassisk gresk litteratur kjend i vestre Europa i den tidlege renessansen, og slik ha rydda vegen for vidare utvikling humanismen i Italia.

Manuel vart fødd inn i ei høgtståande slekt i Konstantinopel, og gjekk i lære hjå Gemistus Pletho. Han var oppteken av klassisk gresk filosofi, og arbeidde mellom anna med Platon. I 1390 vart han send til Venezia på sendeferd for keisaren i Bysants, Manuel II Palaiologos, for å vinne stønad i kampen på Det osmanske riket. Her møtte han italienske vitskapsfolk, mellom dei Roberto Rossi. Andre i krinsen rundt Rossi reiste seinare attende til Konstantinopel med Manuel for å lære gresk. I 1396 bad Coluccio Salutati, kanslaren i Firenze, Manuel om å koma til byen å halde forelesingar om gresk litteratur og tenking. Han kom til Firenze i 1397, og dette fekk avgjerande tyding for utviklinga av humanistisk filosofi i renessansen. Av dei mest kjende elevane han fekk der, er Leonardo Bruni. Manuel underviste i Firenze i tre år, og etter dette reiste han til Bologna, og sidan til Venezia og Roma. Rundt han voks det fram eit intellektuelt miljø av seinare humanistar.

Manuel Chrysoloras levde dei siste åra sine vestpå. Han reiste til Paris i 1408, og var tiltrudd oppgåva å snakke for austkyrkja under kyrkjemøtet i Konstanz i 1415. Han døydde brått på vegen til dette møtet, og hendinga vart mint av samtidige historikarar. 

Manuel omsette Platon og Homer frå gresk til latin. Han var og den første til å undervise i gresk i Italia på 700 år. Han skreiv ein gresk grammatikk til bruk ved vestlege universitet, og gjorde mykje for å atterreise kjennskapen til gresk som litteraturspråk. Verka hans vart seinare prenta og spreidde til nye generasjonar humanistar, mellom dei Erasmus frå Rotterdam. 

Krinsen rundt Manuel Chrysoloras samla lærde italienarar som Leonardo Bruni, Coluccio Salutati, Giacomo da Scarperia, Roberto de' Rossi, Carlo Marsuppini, Pietro Candido Decembrio, Guarino da Verona, Poggio Bracciolini. Alle desse vart kjende med den greske litteraturen og tenkinga gjennom han, og dette hadde stor påverknad for utviklinga av humanismen.

Renessansen
Bysantinarar
Mellomalderforfattarar
Omsetjarar frå mellomalderen
Mellomalderfilosofar
Coluccio Salutati

Coluccio Salutati () var ein førande humanist i den tidlege fasen av den florentinske renessansen.

Liv 

Salutati var fødd i Stignano, nær Buggiano (dagens Pistoia). Han studerte i Bologna, og tok til å arbeide som kontorist i området, som på den tid var underlagt Firenze. Han skreiv på latin, som dei fleste i den tida, men latinen hans var så god at han fekk oppnamnet «Apen til Cicero». Frå 1368 til 1370 arbeidde han i Vatikanets sekretariat. Denne stillinga førte han snart opp på karrièrestigen, og han vart kanslar, først i Lucca, sidan i Firenze frå 1375. Republikken Firenze var i vokster på denne tida, og la under seg andre og mindre byar i Toscana. Salutati var vitne til dette og stødde opp under denne politikken. Medan han levde, var byen to gonger i open krig med Milano, under hertug Giangaleazzo Visconti. Salutati vart verande ein ihuga forkjempar for republikken heile livet, og fekk stor vørdnad for politisk klokskap i Italia.

Salutati er vel mest kjend for det kulturpolitiske arbeidet sitt. Han var sterkt påverka av Francesco Petrarca, og tufta skrivinga si på klassisk romersk tradisjon. Han samla klassiske verk, og bygde opp eit stort bibliotek med 800 manuskript og bøker. Salutati studerte historie, og meinte det var viktig å knyte Firenze historisk til den romerske republikken snarare enn til keisardømet. Tankane kring dette gjekk i arv til den mest kjende læresveinen hans, Leonardo Bruni.

Salutati las mykje førkristen romersk litteratur. Dette vart ikkje velsett av kyrkja, men Salutati greidde å opne vegen for meir grundig forsking på den romerske litterære arven, trass i kyrkja. Han samla yngre humanistar kringom seg, og var pådrivar for eit nytt intellektuelt miljø, der han og sytte for at den greske læraren Manuel Chrysoloras vart beden til Italia, slik at kjennskapen til klassisk gresk vart fornya.

Salutati er ein viktig bindelekk i framvoksteren av den italienske humanismen.

Folk frå Firenze
Folk frå Toscana
Italienske politikarar
Italienske forfattarar
Renessansehumanistar
Humanitas

Humanitas (latin for 'menneskeleg') er eit omgrep som vart skapt av den romerske talaren og filosofen Cicero (Ad Familiares) for å gje eit bilete av korleis eit menneske skulle eigne seg danning. Cicero sjølv hadde omsett det greske ordet philantropia ('menneskevenleg').

Humanitas ligg tett opp mot eit anna danningsomgrep hjå Cicero: Cultura animi. I klassisk tid kom dette til å kjenneteikne ein særleg filosofisk dygd, og nytta av Plinius den yngre. 

I renessansen tok Coluccio Salutati ordet til seg som grunnlag for humanismen som voks fram på denne tida. Første gongen dette skjedde var om lag 1369. Seinare vart ordet teken inn i tysk filosofi (Humanität), og soleis nytta mellom anna av Johann Gottfried Herder, som nytta det om forbetring av mennesket. Tanken var at ein skulle oppnå humanitas gjennom studia humanitatis eller humaniora. 

I dag finn ein ordet mellom anna i frimurarordenen.

Kjelder 
 Cicero: Ad Familiares.
 Denne artikkelen bygger på «Menschlichkeit» frå , den 10. mai 2009. 
 Denne artikkelen bygger på «Humanitas» frå , den 10. mai 2009. 
 

Filosofiske omgrep
Oppseding
1,000 Hours

1,000 Hours er den fyrste utgjevinga frå den USA-amerikanske pønkrock-gruppa Green Day.

Spor

Side A

Side B

Medverkande 
 Billie Joe Armstrong - vokal/gitar
 Mike Dirnt - bass/vokal
 Al Sobrante - trommer

Green Day-album
Album frå 1989
EP-ar frå 1989
39/Smooth

39/Smooth er det fyrste studioalbumet frå den USA-amerikanske pønkrock-gruppa Green Day. Albumet vart seinare slått saman med Slappy og 1,000 Hours EP-ane og utgjeve med eit nytt spor som albumet 1,039/Smoothed Out Slappy Hours.

Spor 

Green Day-album
Musikkalbum frå 1990
DS «Olaf Kyrre»

DS «Olaf Kyrre» var eit passasjerskip som vart overlevert Det Nordenfjeldske Dampskibsselskab (NFDS) i 1886. Skipet var byggnummer 21 ved Martens, Olsen & Co. i Laksevåg, Bergen, og kontraktsummen var 360 000 kroner. DS «Olaf Kyrre» var det tredje skipet i hurtigrutetrafikk, og gjekk i fast rotasjon i perioden 1899 til 1903. Den 10. juli 1909 grunnstøytte skipet og forliste på Hustadvika mellom Molde og Kristiansund.

Det Nordenfjeldske Dampskibsselskab hadde som tradisjon å gje skipa sine namn etter norske herskarar. Olav Kyrre (Olav III) var konge i Noreg frå 1067 til 1093.

Hurtigruteskip
Norske dampskip
Det Nordenfjeldske Dampskibsselskab 
Skip frå 1886
Forlis i 1909
Forlis i Møre og Romsdal
Slappy

Slappy er den andre EP-en frå den USA-amerikanske pønkrock-gruppa Green Day.

Spor

Side A

Side B

Green Day-album
Musikkalbum frå 1990
Sweet Children

Sweet Children er den tredje EP-en frå den USA-amerikanske pønkrock-gruppa Green Day.

Spor

Side A

Side B

Green Day-album
Musikkalbum frå 1990

sv:Green Day#De tidiga åren
1,039/Smoothed Out Slappy Hours

1,039/Smoothed Out Slappy Hours er eit samlealbum med tidlege songar frå den USA-amerikanske pønkrock-gruppa Green Day.

Spor 

Green Day-album
Musikkalbum frå 1991
Kerplunk!

Kerplunk! (også kjend som Kerplunk) er det andre studioalbumet frå den USA-amerikanske pønkrock-gruppa Green Day.

Spor 

Bonusspor

Green Day-album
Musikkalbum frå 1992
Pater est-regelen

Pater est-regelen (frå latin, eigentleg kort for pater est quem nuptiae demonstrant, «den er far som ekteskapet viser») er regelen om at den som er gift med den fødande kvinna, også må reknast som far til barnet. Pater est-regelen er kjend heilt frå romarretten.

Pater est-regelen er lagt til grunn i norsk rett, jf. § 3 i Barnelova: «Som far til barnet skal skal reknast den mannen som mora er gift med ved fødselen.»

Referansar 

Barn
Arve- og familierett
Latinske ord og uttrykk
Medmor

Medmor er, etter norsk lov, ei kvinne som ei fødande kvinne er gift med. Medmorskap kan også bli fastsett ved at ein kvinneleg sambuar til mora vedgår medmorskapet, tilsvarande reglane som gjeld når ein mannleg sambuar vedgår farskap. I begge tilfelle er det eit vilkår at barnet er avla ved assistert befruktning innanfor godkjent helsestell og med kvinna sitt samtykke til befruktninga. 

Eit barn som har ei medmor, kan ikkje samstundes ha ein far.

Omgrepet er ein parallell til pater est-regelen, og lovfesta i den norske barnelova. Reglar i lov eller forskrift som gjeld om eller for ein far, gjeld på same vis om eller for ei medmor.

Medmødrer finnes også i lova i Danmark og Belgia («medmoder», «meemoeder», «coparente»). I Island og Sverige kallar lova ei medmor berre ein forelder («foreldri», «förälder»), i Nederland og Quebec berre ei mor («moeder», «mère»).

Kjelder 
 Barnelova
 Børneloven (Danmark)
 Wetsontwerp houdende de vaststelling van de afstamming van de meemoeder, Dossierfiche (Belgia)
 Barnalög (Island)
 Föräldrabalk (Sverige)
 Wet van 25 november 2013 tot wijziging van Boek 1 van het Burgerlijk Wetboek in verband met het juridisch ouderschap van de vrouwelijke partner van de moeder anders dan door adoptie (Nederland)
 Code civil du Québec

Barn
Arve- og familierett
Homoseksualitet
Morskap
Maia

Sjå òg Maia (fleirtyding)

Maia, Maja og Maya er kvinnenamn som kan ha fleire ulike opphav. Maia har namnedag den 7. mai.

Tydingar 

Maia og Maja er ei tysk og nordisk kortform av Maria, eit mykje brukt namn på grunn av dyrkinga av Jomfru Maria.

Maya kan vera ei spansk kortform av Amalia eller av baskisk Amaia/Amaya.

Det greske namnet Maia (Μαια) var brukt om ei av Pleiadane. Romarane brukte dette namnet om gudinna Bona Dea, og det skal dermed ha gjeve opphav til namnet på månaden mai.

Det hebraiske namnet Maya (מַיָּה) er ei kortform av ma'ayan, som betyr 'bekk'.

Sanskrit-namnet Maya (māyā) er eit omgrep innan buddhismen og hinduismen som viser til verda som ein illusjon. Mor til Buddha heitte dette.

Namna har fleire ulike skrivemåtar, som finsk Maija, (tidlegare) islandsk Mæja, og amerikansk engelsk Mia, Miya, Miyah, Mya og Myah. Mai er ein nordisk variant.

Bruk 
I Noreg var det 3033 kvinner som heitte Maja, 644 som heitte Maya og 528 som heitte Maia i 2009.

Namneberarar 

 Marie Thea «Maja» Refsum (1897-1986), norsk bilethoggar
 Marie «Maja» Flagstad Johnsrud (1872-1958), norsk musikar og musikkpedagog
 Maja Mikhajlovna Plisetskaja (f. 1925), russisk dansar (prima ballerina). 
 Maya Angelou (f. 1928), amerikansk forfattar og borgarrettsforkjempar
 Maja Tsjiburdanidze (f. 1961), georgisk verdsmeister i sjakk
 Maya Pedersen-Bieri (f. 1972), sveitsisk idrettsutøvar
 Maja Ratkje (f. 1973), norsk samtidskomponist og musikar
 M.I.A., Mathangi «Maya» Arulpragasam (f. 1977), tamilsk britisk songar
 Maïa Mazaurette (f. 1978), fransk forfattar

Kjelder 
 Denne artikkelen bygger på «Maia» frå , den 6. mai 2009. 
 

 

Kvinnenamn
Kortnamn
Namn knytte til kristendommen
Namn knytte til hinduismen
Namn knytte til buddhismen
Hebraiske førenamn
Førenamn frå sanskrit
Spanske førenamn
Nordiske førenamn
Førenamn av gresk opphav
Namnet Mai

Mai, Maj og May er kvinnenamn og slektsnamn av ulike opphav, ofte knytt til månaden mai. Mai har norsk namnedag den 7. mai, medan Maj har svensk namnedag den 19. mai.

Tydingar 
Namnet kan vera ei nordisk, opphavleg svensk kortform av Maria. Det er i denne samanhengen i slekt med Maia og Mia.

Det engelske namnet May kan stamma frå månaden mai (eng. May), eit namn på hagtorn og som ei kjæleform av Mabel, Mary og Margaret. May kan også vera eit engelsk slektsnamn.

Mai er eit vietnamesisk kvinnenamn og slektsnamn som betyr 'gylden blom', og viser til blomane på treet Ochna integerrima som blir brukt som lukkesymbol under vietnamesisk nyårsfeiring.

Det kan brukast av hmongfolk om den einaste eller yngste dottera i ein familie. Det er også eit japansk kvinnenamn som tyder 'dans'.

Mài er eit kinesisk slektsnamn (麥 med tradisjonell kinesisk skrift).

Namneberarar 
 Maj Sønstevold (1917-1996), norsk komponist og pedagog
 Margit «Mai» Lindegård (1919-1968), norsk forfattar og skodespelar
 Mai Zetterling (1925-1994), svensk skodespelar og filmregissør
 Maj Britt Andersen (f. 1956), norsk artist

Kjelder 
 
 behindthename.com
 Delar av denne artikkelen bygger på «May» frå , den 6. mai 2009. 
 Delar av denne artikkelen bygger på «Mai» frå , den 6. mai 2009. 
 

Kvinnenamn
Kortnamn
Namn knytte til kristendommen
Førenamn av hebraisk opphav
Vietnamesiske namn
Nordiske førenamn
Engelske førenamn
Engelske slektsnamn
Namn knytte til plantar
Morellfestivalen

Morellfestivalen er ein festival som vert halden siste helga i juli på Lofthus i Hardanger. Festivalen vart starta opp i 1996 og har vorte skipa kvar sommar sidan då. 

Hovudgrunnen til oppstarten var å fremja kunnskap om morelldyrkinga i Ullensvang. Festivalen skulle vera eit samarbeid mellom fagdyrkarmiljøet, heradet, ymse organisasjonar og einskildpersonar.

Noregsmeisterskap i morellsteinspytting 
Hovudtrekkplasteret heilt frå oppstarten av festivalen har vore NM i morellsteinspytting. Det vert her konkurrert i 3 klassar: junior, kvinner og menn. Det fyrste året spytta Ronny Boge frå Strandvik i Fusa kommune ein morellstein 9,8 meter. Den noverande rekorden er i herreklasse. Innehavar er Sverre Kleivkås, som spytta heile 14,24 meter. Sigurd Sollien er tradisjonelt programleiar for NM i morellsteinspytting.

Program 
På festivalområdet vert det kvart år sett opp mange salsboder, der ein m.a. kan få kjøpt matprodukt laga av frukt og moreller. Elles kan ein få helikopterturar av Fonnafly, konsertar, auksjon, kåring av beste sider og vin og stand up-galla i tillegg til den årvisse morellsteinspyttinga. 

I 2006 fekk festivalen eit nytt innslag med sykkelrittet Sørfjorden Rundt. Det året var det Nils Magne Hagen som vann.

Festivalen har opp igjennom åra fått besøk av mange norske kjendisar. Frithjof Wilborn har vore konferansier i fleire år, Kjell Fuglehaug har drive auksjon, Per Inge Torkelsen har hatt trylleshow og kokkane Frode Aga, Lars Barmen og Hans Robert Bruun har vore med og laga mat.

Bakgrunnsstoff 
Heimesida til Morellfestivalen

Festivalar i Noreg
Kultur i Ullensvang
Skipingar i 1996
«Fjordamerra»

«Fjordamerra» er ein kyrkjebåt frå Årvågsfjorden i Aure på Nordmøre som vart bygd i 1843. Båten, ein tverrskotta geitbåt med sju par årar, stod i mange år ute under eit provisorisk tak på Trøndelag folkemuseum - Sverresborg, men har seinare vorte flytta til Geitbåtmuseet på Engjan i Valsøyfjord i Halsa kommune på Nordmøre.

Nybygde kopiar av «Fjordamerra» inkluderer «Fjordamerra» (1996), som vart bygd av Gunnar Eldjarn og Arne Terje Sæther på oppdrag for Aure historielag, og «Halsabrura», som vart bygd av og for Geitbåtmuseet i 1997. Bøfjorden historielag arbeider med å få bygd ein eigen kopi, som skal heita «Hjelmkonnå».

Fotnotar 

kyrkjebåtar
båtar frå Nordmøre
Aure kommune
NM i morellsteinspytting

Noregsmeisterskapen i morellsteinspytting er ei tevling som vert halden på kvar Morellfestival på Lofthus i Hardanger. Spyttetevlinga har vore hovudtrekkplaster sidan oppstarten av festivalen sommaren 1996.

Det vert konkurrert i 3 klassar: junior, kvinner og menn.

Det fyrste året spytta Ronny Boge frå Fusa ein morellstein 9, 8 meter.
Noregsrekorden i morellsteinspytting er på 15,15 meter; rekorden vart seten av Øystein Gjuvsland i 2018.

Sigurd Sollien er tradisjonelt programleiar for NM i morellsteinspytting.

Kjelder

Bakgrunnsstoff
Nettstaden til Morellfestivalen
– Krøll tunga og hiv deg fram. Reportasje frå NRK Vestland

Tevlingar
Kultur i Ullensvang
Fylkesveg 5908

Fylkesveg 5908 er ein ringveg som går rundt bygda Nordre Vartdal i Ørsta kommune I Møre og Romsdal. Vegen er 3,3 km lang.

Før 1. januar 2010 vart vegen kalla Fylkesveg 63 i Møre og Romsdal.
Og fram til 2019 vart vegen kalla Fylkesveg 68 i Møre og Romsdal.

Kommunar og knutepunkt

 Nordre Vartdal

Fv 5908 Nordre Vartdal

Reitane

Årskog
Fv 5908 Nordre Vartdal

Referansar

Bakgrunnsstoff

5980
Vegar i Ørsta
Fylkesveg 5906

Fylkesveg 5906 er ein ringveg i Ørsta kommune med utgangspunkt ved Sætre på Vartdal. Vegen er 7,4 km lang.

Før 1. januar 2010 vart vegen kalla fylkesveg 61. Til 2019 vart han nemnd fylkesveg 67.

Kommunar og knutepunkt

 Sætre

Bakgrunnsstoff
 Vegvesenets vegkart

 4906
Vegar i Ørsta
Hotel Ullensvang

Hotel Ullensvang er eit hotell som ligg på Lofthus i Hardanger.

Historie 

Hotellet vart starta opp av Hans Utne i 1846 som skysstasjon, fordi han trong overnattingsplass for folk han skulle ro over fjorden.  Han og kona Brita Aga dreiv også skipsekspedisjon, landhandel og postopneri. 

Hotellet gjekk så i arv til sonen Bjarne Utne og kona Brita. Dei utvida til 50 senger og heilårsdrift. Eit nytt anneks med 35 sengeplassar vart ferdig bygt i 1934. Under andre verdskrigen vart hotellet nytta som aldersheim av Bergen Aldersheim. I 1962 overtok tredje generasjon, Hans Utne og kona Ellen. Fjerde generasjon, Edmund Harris Utne og Ina Utne, kom inn i drifta i 1969. Fram til 2021 vart hotellet drive av den femte generasjonen, Hans Edmund Utne og Barbara Zanoni Utne. I 2021 vart hotellet selt til til H.I.G. Capital og Hamilton Hotel Partners.  Det har no 168 rom og stor aktivitets- og badeavdeling.
 
I hagen til hotellet står komponisthytta til Edvard Grieg, ved namn Komposten.

Kjelder

Bakgrunnsstoff 
 Nettstaden til Hotel Ullensvang

Reiseliv i Vestland
Byggverk i Ullensvang
Skipingar i 1846
Hotell i Vestland
1846 i Noreg
Komposten

Komposten er namnet på komponisthytta til Edvard Grieg. Hytta står i dag i hagen til Hotel Ullensvang på Lofthus i Hardanger.Hytta stod opphavleg på den noko avsidesliggande garden Eidnes på Lofthus, lengst mogleg vekke frå gardshusa, så Grieg kunne vera sikker på å vera i fred til å komponera. Han brukte hytta flittig frå 1877 - 1878, og komponerte fleire verk her. Store delar av suiten "Fra Holbergs tid" er komponert på Lofthus, dels i denne hytta.

Hytta er i dag eigd av Hotel Ullensvang, og det er gratis å sjå på henne.

Kjelder 

Heimesida til Hotel Ullensvang.

Edvard Grieg
Kultur i Ullensvang
Byggverk i Ullensvang
Hardanger musikkfest

Hardanger Musikkfest er ein kammermusikkfestival som vert halden kvar pinse i Indre Hardanger.

Historikk 
Musikkfesten vart starta opp i 1996, då konsertmeister Stig Nilsson tok med seg sine musikarvener frå Oslo Filharmoniske Orkester og hadde konsertar på Hotel Ullensvang på Lofthus. Konsertane vart ein suksess, og musikkfesten har vorte gjenteken kvar pinse etter dette.
Under 10-årsjubileet i 2005 var både Dronning Sonja, dåverande statsminister Kjell Magne Bondevik og den dåverande islandske statsministeren Halldór Ásgrímsson til stades.

Konsertane har etter kvart vorte haldne i fleire bygder og herad i Indre Hardanger. Konsertlokale har mellom anna vore Fossli Hotel ved Vøringsfossen i Eidfjord og det gamle smelteverkslokalet i Odda.

Musikkfesten inneheld ikkje berre kammermusikk, men famnar ei stor breidde av utøvarar og musikktypar. Musikkfesten arrangerer kvart år skulekonsertar med lokale korps. 

Styreleiar for festivalen er Åse Kleveland. Stig Nilsson og Anders Kjellberg Nilsson er musikalske leiarar.

Utøvarar 
Ei heil rekke kjende musikarar og skodespelarar har vitja Hardanger Musikkfest. Ein av dei mange utanlandske musikarane er Sir James Galway.

Frå Noreg har Musikkfesten vore vitja av m.a. Arve Tellefsen, Ole Edvard Antonsen, Brazz Brothers, Truls Mørk, Leif Ove Andsnes, Solveig Kringlebotn, Lise Fjeldstad, Espen Skjønberg, Oslo Filharmoniske orkester, Bergen Filharmoniske orkester, Trondheimsolistene, Vertavokvartetten, Den Kgl Norske Marines Musikkorps, Nordic Voices, Knut Buen, Tord Gustavsen Trio og Jan Garbarek Group.

Frå Hardanger har også Liv Bernhoft Osa, Geir Botnen og Arild Helleland kome til Musikkfesten.

Kjelder 
 Heimesida til Hardanger Musikkfest
 Heimesida til Hotel Ullensvang

Kultur i Ullensvang
Musikkfestivalar i Vestland
Skipingar i 1996
Opedal i Ullensvang

Opedal er eit gamalt gardsnamn og eit område på Lofthus i Hardanger. Namnet kjem truleg av elva Opo, som renn gjennom dalen.

I Opedal ligg det fleire gardar. Bøndene her livnærer seg i dag hovudsakleg av fruktdyrking.

På slutten av mellomalderen låg Opedal hospitium og kapell her. Truleg har dette vore ei avdeling av cisterciensarklosteret Lyse kloster. I 1551 vart det omtala som Opedal kloster, og nokre stadnamn fortel enno om munkane sin innverknad på bygda, t.d. Munkakjeldo, Munkastovo og Munkatreppene.

Opedal er også eit etternamn. Ein kjend berar av dette namnet var språkforskaren og lokalhistorikaren Halldor O. Opedal.

Kjelder 

Store Norske Leksikon om Ullensvang

Geografi i Ullensvang